**АКЦИОНИ ПЛАН СТРАТЕГИЈЕ ПРЕДШКОЛСКОГ ВАСПИТАЊА И ОБРАЗОВАЊА У ОПШТИНИ БАЧ ЗА 2023. ГОДИНУ**

План развоја унапређења предшколског васпитања и образовања у општини Бач за период од 2019. године инициран је у оквиру пројекта „СУПЕР-Подршка реформи система предшколског васпитања и образовања“. СУПЕР је један од пројеката којим ЕУ, као највећи донатор у Србији, помаже целокупну реформу сектора образовања у земљи.

Предшколска установа „Колибри“ је кадровски и материјално-финансијски оспособљена за обављање Законом утврђених делатности. Одликује је висок степен организованости рада, како у домену неге и васпитно-образовног рада, тако и у свим активностима за функционисање Установе.

**Наша мисија је;**

Ми смо тим професионалаца специфичан по пружању подршке деци и породици. Припремамо децу за живот и школу, водећи рачуна о специфичним развојним могућностима сваког детета. Препознатљиви смо по неговању драмског стваралаштва и креативности у свим областима.У нашој установи се негује мултикултуралност, толеранција, равноправност, здрав живот, тимски рад и различити видови сарадње на свим нивоима.

**Наша визија је;**

Да унапређујемо васпитно-образовни рад са децом, да будемо подршка деци и породици, да подстичемо самопоуздање код деце, кроз све видове рада. Да промовишемо предшколско васпитање и образовање-значај институционалног збрињавања деце, рад наше установе и нашу локалну средину.

**ОБЛИЦИ РАДА СА ДЕЦОМ**

*Табела 1:*

|  |  |  |  |  |
| --- | --- | --- | --- | --- |
| ***Редни******број*** | ***Објекат*** | ***Број група целодневни*** | ***Број група******полудневни*** | ***Време рада објекта*** |
| ***1.*** | ***Бач*** | 7 |  - | 5:30 – 16:30 |
| ***2.*** | ***Вајска*** | - | 3 | 7:00 – 17:30 |
| ***3.*** | ***Бођани*** | - | 1 | 7:00 – 12:00 |
| ***4.*** | ***Плавна*** | - | 1 | 7:00 – 12:00 |
| ***5.*** | ***Бачко Ново Село*** | - | 1 | 7:00 – 12:00 |
| ***6.*** | ***Селенча*** | 4 | - | 6:00 – 16:00 |
| ***7.*** | ***Мали Бач*** | 2 | - | 6:00 – 16:00 |
|  | ***Укупно:*** | **13** | **6** |  |

1. ***Све укупно: облици рада и број група***

*Табела 2:*

|  |  |  |
| --- | --- | --- |
| ***Редни******Број*** | ***Облици рада*** | ***Број група*** |
| ***1.*** | ***Целодневни 1 – 7 г.*** | ***13*** |
| ***2.*** | ***Полудневни 6 – 7 г.*** ***Полудневни 4- 5,5г.*** | ***5******1*** |
|  | ***Укупно*** |  ***19*** |

Васпитно-образовни рад у Установи се остварује на српском и словачком језику. Уважавајући карактеристике локалне средине, у којој живе породице, које негују језик националних заједница, Установа развија програм васпитно-образовног рада на језику националне мањине, словачком језику.

Поред развоја матерњег језика у Установи су заступљени програми за развој комуникативних способности на страном језику-енглеском.

Васпитачи, који реализују васпитно-образовни рад на словачком језику имају за то одговарајуће квалификације и знање стечено у току континуираног стручног усавршавања.

*Табела 3:*

|  |  |  |
| --- | --- | --- |
| **Језици на којима се изводи в-о р.**  | **Матрењи језик****Број група** | **Нематерњи језик****Број група** |
| **СРПСКИ** |  **15** |  **-** |
| **СЛОВАЧКИ** |  **4** | **-** |
| **РОМСКИ** | **-** | **-** |
| **УКУПНО** |  **19** | **-** |

У школској 2022/2023. години Предшколска установа „Колибри“ Бач има

укупно 333 деце који су распоређени у 19 група.

*Табела 4:*

|  |  |  |  |
| --- | --- | --- | --- |
| Редни број | Назив објекта | Број група | Број деце |
| 1. | ПУ“Колибри“ Бач | 7 | 147 |
| 2. | ПУ“Колибри“ Вајска | 3 | 50 |
| 3. | ПУ“Колибри“ Плавна | 1 | 24 |
| 4- | ПУ“Колибри“ Бођани | 1 | 12 |
| 5. | ПУ“Колибри“ БНСело | 1 | 14 |
| 6. | ПУ“Колибри“ Селенча | 4 | 67 |
| 7. | ПУ“Колибри“ Мали Бач | 2 | 19 |
|  | УКУПНО: | 19 | 333 |

Објекти у Бачу и Селенчи су засебни објекти док се у другим местима налазе у објектима Основних школа.

Објекат у Бачу има две јаслене групе, млађу, средњу, старију и две припремне предшколске групе што је укупно седам узрасних васпитних група.

Објекат у Малом Бачу је адаптирана и прилагођена за рад.Такав простор окупља укупно 19 деце распоређених у две групе.

Група у Бачком Новом Селу је организована и ради у склопу зграде Основне школе.Укупно 14 деце иде у једну узрасну групу.

У Вајској укупно 50 деце је распоређено у три групе које су организоване и раде у просторијама зграде Основне школе.Простор је функционалан и подстицајан и има засебан улаз који је ограђен заштином оградом.Тренутно је започета доградња просторија ПУ“Колибри“ при згради основне школе у Вајској која ће омогућити боље функционисање и рад деце најмлађег узраста.Инвестиција је део заједничког пројекта локалне самоуправе и Фондације Новака Ђоковића.

Простор у Плавни се такође налази при Основној школи.Укупно 24 деце је формирано у једној групи.

Група у Бођанима се налази при објекту извдвојеног одељења Основне школе „Алекса Шантић“ Вајска.Ову групу похађа је 12 деце.

Објекат у Селенчи је посебно грађен по свим стандардим који одговарају предшколском васпитно-образовном раду.Укупно 67 деце је распоређено у 4 групе.:

Дана: 17.10.2021. године у ПУ“Колибри“ отворен је Регионални центар за едукацију родитеља под називом “Подршка не перфекција“ коју је подржала Фондација Новака Ђоковића.

1. **ПОСЕБАН ЦИЉ: Повећање обухвата предшколским васпитањем и образовањем за 20% у односу на постојеће стање.**

|  |  |  |  |
| --- | --- | --- | --- |
| **АКТИВНОСТ** | **ВРЕМЕ РЕАЛИЗАЦИЈЕ** | **ЗАДУЖЕНА ОСОБА** | **УЧЕСНИЦИ** |
| Промоција значаја раног укључивања деце у ПВО (штампани материјал, путем интернета исл.)  | У току 2023. године | Координатор радне групе за план развоја предшколског васпитања и образовања | Чланови радне групе |
| Доградња и адаптација вртића у Вајској | У току 2023. године | Директор ПУ „Колибри“ – Ана Бошкић | Директор ПУ, ОУ, фондација „Новак Ђоковић“ |

 Промовисање значаја раног укључивања деце у предшколско васпитање и образовање у току 2023. године вршило би се дистрибуцијом штампаних брошура „Књига о нама“ и „Игре за целу породицу“.

Осим тога родитељима ће бити омогућен приступ вебинарима на теме:

1. Социјално – емоционално учење деце предшколског узраста
2. Подршка социјално – емоционалном учењу у оквиру васпитно – образовног рада са децом предшколског узраста
3. Дигитални алати у функцији професионалног развоја
4. Подршка добробити и резилијентности деце предшколског узраста
5. Васпитање деце предшколског узраста пружањем подршке и успостављањем правила
6. Подршка породицама са децом предшколског узраста из осетљивих група
7. Креирање стимулативних прилика за развој и учење деце узраста до три године.

Уз вебинаре родитељима ће бити доступне брошуре:

1. Добробит деце предшколског узраста – стварање услова да расту здрава, задовољна и оснажена, да се конструктивно носе са изазовима
2. Социјално – емоционално учење деце предшколског узраста
3. Васпитање пружањем подршке и успостављањем правила.

Ове теме су изабране јер се родитељске праксе заснивају на разумевању добробити и социјално – емоционалног учења детета и принципа позитивног родитељства. Оне су основа за промишљање о дугорочним циљевима родитељства у односу на децу и усклађивање васпитних поступака са њима.

Очекиване и препоручене активности комисије за праћење ефикасности Стратегије укључују промовисање брошура, информисање где су доступне или слање брошура породицама у PDF формату, подстицање родитеља да унапређују своју праксу и прикупљање повратних информација од родитеља о корисности и применљивости садржаја брошура.

Информисање родитеља о брошурама вршиће се на следеће начине:

1. Путем ВЕБ сајта
2. ФБ странице предшколске установе
3. Слањем информација о брошурама путем СМС порука, меилова, порука на родитељске вибер групе, огласне табле исл.
4. Информисање у локалним писаним и електронским медијима
5. Достављањем информација удружењима и установама здравствене и социјалне заштите и другим организацијама и институцијама које су у контактима са породицама деце предшколског узраста
6. Преко Савета родитеља ПУ и општинских Савета родитеља.
7. **ПОСЕБАН ЦИЉ: Унапређење сарадње унутар ЛЗ у циљу свеобухватне подршке породицама и деци предшколског узраста.**

|  |  |  |  |
| --- | --- | --- | --- |
| **АКТИВНОСТ** | **ВРЕМЕ РЕАЛИЗАЦИЈЕ** | **ЗАДУЖЕНА ОСОБА** | **УЧЕСНИЦИ** |
| Састанак са представницима ЛЗ (све интересне групе) | Април 2023. | Координатор радне групе | Представници ЛЗ (матичар), ДЗ, ЦЗСР, ПС Бач и ПУ |
| Потписивање меморандума | Аугуст 2023. | Координатор радне групе | Представници ЛЗ (матичар), ДЗ, ЦЗСР, ПС Бач и ПУ |
| Успостављање базе података | Децембар 2023. | Координатор радне групе | Чланови радне групе, служба ЈЛС |

Да би се унапредила сарадња унутар ЛЗ у циљу свеобухватне подршке породицама и деци предшколског узраста планиран је састанак са свим интересним групама на коме би се договорио садржај меморандума и задужиле особе за његово сачињавање, као и договорио термин за потписивање.

 База података се односи на број деце по годиштима предшколског узраста (укупан број рођене деце у општини Бач – од 0 до 6 година и број деце која су уписана у ПУ).

 У сачињавање базе података биће укључени представници свих интересних група (ЦЗСР, Дом здравља Бач, Полицијска станица Бач, Матичар исл.).

1. **ПОСЕБАН ЦИЉ: укључивање деце, узраста од 3 до 5,5 година, која не похађају предшколску установу у разноврсне програме.**

|  |  |  |  |
| --- | --- | --- | --- |
| **АКТИВНОСТ** | **ВРЕМЕ РЕАЛИЗАЦИЈЕ** | **ЗАДУЖЕНА ОСОБА** | **УЧЕСНИЦИ** |
| Мапирање делова општине, насељених места у којима деца нису обухваћена ПВО | У току године | Координатор радне групе | Чланови радне групе, васпитачи, родитељи |
| Мапирање и адаптација, доградња простора за реализацију ПВО | У току године | Координатор радне групе | Чланови радне групе и координатор |
| Састанак радне групе у вези увођења новог програма за децу и родитеље који нису обухваћени ПВО | Октобар 2023. | Координатор радне групе | Чланови радне групе и координатор |
| Израда акционог плана за увођење нових програма за децу предшколског узраста | Новембар и децембар 2023. | Координатор радне групе | Координатор и чланови радне групе |

Податке о деци која нису обухваћена ПВО, као и недостатак адекватног простора за реализацију ПВО добиће већ приликом успостављања базе података о деци предшколског узраста.

 На основу добијених података након успостављања базе података и мапирања оформиће се радна група која ће се бавити увођењем нових програма за децу која нису укључена у ПВО.

**ПОСТУПАЊЕ ПРЕДШКОЛСКЕ УСТАНОВЕ**

**“КОЛИБРИ“ ЕПИДЕМИЈОЛОШКЕ МЕРЕ**

Рад и организација рада Предшколске установе „Колибри“ Бач, спроводиће се у складу са Одлукама и мерама Владе Републике Србије и Кризног штаба општине Бач.

Начелна полазишта:

* Подршка деци и њиховим породицама, обезбеђивање услова за здраво и безбедно одрастање, целовит развоја и добробот детета и заједничка одговорност друштва и породице, професионалаца у систему предшколског васпитања и образовања, здравствене и социјалне заштите и других релевантних служби, институција и организације на националном и локалном нивоу.
* Када околности дозволе потпуну нормализацију рада васпитно образовне установе и враћању у рад пуним капацитетима и ресурсима и наставку започетих реформских активности у домену унапређења квалитета и предвиђених циљева који су наведени у Акционом плану.

У складу са доступним показатељима и препорукама надлежних здравствених институција спроводиће се препоруке и смернице специфично намењене за предшколске установе.

Према наведеном за сваки објекат предшколске установе разматраће се :

* Процена максимално могућег броја деце по објекту, односно васпитној групи имајући у виду могућност спровођења неопходних превентивно- здравствених мера;
* Имајући у виду осетљивост периода у коме још увек постоје ризици од ширења епидемије, неопходно је сачувати висок ниво опреза и професионализма у поступању, планирању и организацији рада.